Сиво свраче

Сивото свраче () е месојадна врапчевидна птица од семејството на сврачињата Laniidae. Таа е честа птица во Македонија.

Опис
мини|лево|Младо сиво свраче во Оревоец, Прилепско; Македонија
мини|лево|Мажјак сиво свраче во Врбен, Мавровско; Македонија
Сивото свраче е долго 16-18 см. Има изразен полов диморфизам. Мажјаците одозгора се црвеникави, одоздола слевтли со нијанса на розово, имаат сива капа, на опашката црно-бела шара и имаат карактеристична силно изразена црна линија преку окото. Женките и младенчињата одозгора се кафеавкави, а одоздола посветли со многу брановидни шарки.

Оваа птица е преселница на долги растојанија и се храни со големи инсекти, мали птици, жаби, глодачи и гуштери. Како и другите сврчаиња, таа лови од видно место за перчење и го закачува пленот на трн или на жица. Оваа навика ѝ го донела прекарот „касапска птица“.

Распространетост и живеалиште
Сивото свраче се размножува речиси низ цела Европа и западна Азија, а зимува во тропска Африка. Во Велика Британија, некогаш птицата била вообичаена и честа, но нејзиниот број нагло се намалил во текот на 20 век. Во 1988 било последното гнездење, а следната година немало ниту еден пар. Оттогаш се појавуваат по 1 или 2 пара, кои во 2011 имале 7 пилиња, а следната 2012 ниту едно. Retrieved 30 December 2011 Retrieved 15 August 2013

Размножување
Гнездото го прават на дрвја, во грмушки и ретко на земја. Тоа е силно, обично добро опфатено во крошната на дрвото. Најчесто несат 5-6 јајца, ретко 4 или 7. Ги инкубира само женката, а мажјакот ѝ носи храна. Тој агресивно се однесува кон грабливците за да го заштити гнездото, па дури може да нападне луѓе.

Галерија

Наводи

Надворешни врски

 Red-backed Shrike - Species text in The Atlas of Southern African Birds.
Oiseaux pictures
Avibase
The Internet Bird Collection videos
Возраст и пол (PDF; 2.3 MB) by Javier Blasco-Zumeta & Gerd-Michael Heinze 

Категорија:Сврачиња
Категорија:Птици на Македонија
Категорија:Таксони опишани од Карл Линеј